LidanRubinov/Halacha-QA huggingface dataset:
שאלה: ממי טוב יותר - הגבר או האשה?: ו על ההקשבה והמסירות שלכם! דיברנו בכיתה על כל הנושא של הדרת נשים, והתפתח דיון ארוך שבסופו המסקנות היו בערך כאלה: הגבר והאישה שונים אבל לפני ה הם שווים. אבל אני שואלת: אם שני דברים שונים אחד מהם חייב ליהיות יותר טוב! אז מי יותר טוב מהשני? אני מניחה שהתשובה היא שכל אחד מהם יותר טוב במשהו אחר, אז מה המשהו הזה? הסביבה נותנת תחושה שהאישה היא פחות מהאיש, שהיא בעצם רק הדוגמנית היפה והבלונדינית שעומדת ליד הגבר הסמכותי החכם, ושכל המהות שלה זה הגוף שלה ואני מרגישה שאף אחד לא יוצא נגד זה, שבעצם כולם אומרים "זה לא ר" אבל בתכל ס אף אחד לא עושה כלום. שוב שאתם עונים לכל השאלות, זה ממש משמח
תשובה: ו על המילים הטובות יש פתגם  שאלת חכם - חצי תשובה  ואת צודקת לגמרי שיש תחומים שהאשה טובה בהם מהגבר ויש תחומים שהגבר טוב בהם מהאשה אבל לפני שאני מתיחס למה שכתבת - זה ברור שהתורה יוצאת נגד התפיסה שהאשה היא ה דוגמנית  והעיקר זה ה גוף  שלה. זו בדיוק הסיבה, שהתורה מצוה את האשה לשמור על צניעותה, ואת הגבר לשמור על עיניו. אז באמת מי יותר טוב? אני חושב שאפשר לחלק בין העולם ה פנימי  והעולם ה חיצוני. אני רוצה להדגיש שמדובר במשהו  כללי  ו סטטיסטי  כך שברור שיהיו גברים שחזקים בתחום ה נשי  ונשים שחזקות בתחום ה גברי  וכמובן אין בזה שום בעיה. בעולם ה פנימי  - האשה היא יותר טובה זה נכון ביחס לעולם הרגש והנפש הפנימי. אשה יודעת יותר לבטא את עצמה, לשתף ברגשות שלה, להעמיק בתוך הנפש שלה. זה נכון ביחס לקשר מהותי עם בני אדם - לא לחינם רוב מקצועות הטיפול וההתיחסות לבני אדם (מורים, עובדים סוציאלים וכו ) מאוישים על ידי נשים. זה נכון ביחס למרחב המשפחתי. האשה יודעת הרבה יותר טוב לנהל את המשפחה, להעניק חום ואהבה לילדים וכן הלאה. על כן, התורה פטרה את האשה ממצוות עשה שהזמן גרמא. הזמן שייך לעולם ה חיצוני, בתוך הבית אין כל כך זמנים. הילדים לא בדיוק מסתכלים בשעון לפני שהם מתחילים לבכות. מצד שני, התורה ציותה את האשה לשמור על צניעותה, שזה בעצם לשמור על עולמה הפנימי, כמו שהזכרנו בתחילת התשובה. בעולם ה חיצוני  - הגבר יותר טוב. אפשר להביא לכך כל מיני דוגמאות, אבל מספיק להזכיר שהגבר חזק יותר מבחינה גופנית, מה שמכשיר אותו להיות לוחם חזק יותר, ועובד יעיל יותר. על כן, התורה דרשה ממנו להשקיע את כוחותיו בלימוד תורה ובקיום המצות על מנת לעדן את עצמו ואת האנרגיות הרבות שיש בו. מקוה שהועלתי מעט, תגובות תתקבלנה בשמחה במייל שלי טוביה tsbias1 Gmail.com
שאלה: ההלחם של יחזקאל: לכבוד הרב, ביחזקאל פרק ד פסוק ז רשום : "ואתה קח-לך חטין ושערים ופול ועדשים ודחן וכסמים, ונתתה אותם בכלי אחד, ועשית אותם לך, ללחם". האם מותר להכין ולאכול לחם שמכיל את המרכיבים הללו? ב מראש, שגיא כהן.
תשובה: ב"ה מותר, אין בזה בעיה. דני ארגמן
שאלה: בבד  צ אורות אליהו: ראיתי שאתם ממליצים על בשר בקר של אורות אליהו. מה לגבי עוף? מראש,
תשובה: מצויין בעמוד המומלצים: "ניתן גם לרכוש ברמת כשרות גבוה יותר עופות עם ההכשרים שצויינו בבשר בקר"
שאלה: ללא מזדהה עם השם גיורת: כבוד הרב אני מודה לתשובתך לשאלתי הקודמת, אני מקווה שיש באפשרותך לראות את שאלתי הקודמת כי שאלה זו היא ההמשך. רציתי לחדד רק לפני כי בעלי לעתיד ב ה יודע על כל תהליך הגיור שהייתי צריכה לעבור. ברצוני לנסח את שאלתי מחדש בצורה יותר מובנת, ברצוני להבין האם כל התהליך שמתחיל מרגע ההרשמה שלנו ברבנות ורגע החתימה על הכתובה וטקס החופה עצמו האם הנושא הנ ל חייב לעלות? האם יש באפשרותי שהרב לא יעלה את היותר גיורת ברגע החתימה על הכתובה ובטקס החופה, האם יש אפשרות לנהלם כמו כל חתונה יהודית רגילה? אודה לתשובתך והסבר מתי בדיוק הגיור חייב לעלות ומתי לא? וחג פורים שמח!
תשובה: בוודאי שלא מוטלת חובה להדגיש את היותך גיורת, ואולי אפילו חייבים לכבד את רצונך שלא לעשות לכך פומביות. יש איסור להונות את הגר. בכתובה עצמה יצויין בצורה זו או אחרת היותך גיורת, אולם הרב ידאג לכך שזה לא ייקרא בפומבי, ואין שום סיבה שבעולם שהדבר יקרה.
שאלה: ססביבה טובה או תרומה גדולה: ובהשתדלותנו:) הרב. בעז"ה אעשה שירות לאומי בשנה הבאה והשאלה שלי היא כזאת: האם לפי ההלכה,עליי לבחור בתקן בו הסביבה דתית יותר-הצוות והבנות (כי הרי האדם מושפע מסביבתו ויש להיות בסביבה שתשפיע עליו לטובה) אבל אני מרגישה שהתרומה שלי שם תהיה פחותה יותר מאשר בתקן השני, או שעליי לבחור בתקן בו התרומה שלי שם תהיה גדולה יותר (מכיוון שהמטרה שלי בזמן הזה היא באמת לתרום) אבל הסביבה איננה דתית כל כך. מה בעצם יותר חשוב לפי ההלכה- להיות מושפעת לטובה מהסביבה או לתרום כמה שיותר מעצמי במקרה שזה באמת עומד על כף המאזניים. וערב טוב :)
תשובה: לפי ההלכה אסור לקחת סיכונים רוחניים: "אין אומרים לאדם - חטא כדי שיזכה חברך (עייני בקישור)" לכן רק מי שבטוח שהוא לא יושפע לרעה, רשאי לשרת במקומות שבהם הסביבה עלולה להזיק לו. מי שיודעת שהיא משרתת במקום בעייתי, עליה לתכנן מראש אמצעי שמירה והגנה שימנעו פגיעה בדרך האמונית שלה - לא במעשים שלה ולא במחשבות שלה. עליה לקבוע שתי מסגרות: 1. פעולות של סור מרע - לא להתקרב ולא להתידד עם מי שעלול להשפיע לרעה 2. פעולות של  עשה טוב  להתחזק בלימוד תורני, בתפילה ובקיום מצוות.
שאלה: זזימון נשים וגברים בתוך המשפחה: שמעתי שהרב ברוך גיגי פסק שמותר לנשים להשלים לזימון בתוך המשפחה (לדוגמא אבא, אמא ובן). לא מצאתי את המקור בו הרב כתב את זה. אז מה הדין? נשים יכולות להשלים זימון?
תשובה: אני חושבת שלשאלתך נכון לשלוח את המאמר של יונתן גרשון שעוסק בפרוטרוט בדיון המבוקש: (התשובה ניתנה מהרבנית מיכל טיקוצ ינסקי) רבני ורבניות בית הלל עונים לשו"ת גם בפייסבוק
שאלה: אאנשי השמש ואנשי הירח: אני ממש אשמח את תעזרו לי למצוא את הפסקה המקורית לקטע הזה כי יש בו רק חלק- כידוע לכם יש שני סוגי אנשים, אנשי שמש - ואנשי ירח,זאת תורה עמוקה,אבל ניתן דוגמא.אנשי הירח,כשהם אוהבים מישהו,הם רוצים מאוד להיפגש איתו כשהירח מאיר, בלילה.הירח והלילה הם כל- כך עמוקים. אנשי השמש ישנים בלילה,או שהם סתם מבלים בשטחיות. אנשי הירח ערים כל הלילה. האנשים האמיתיים יודעים שאור הלילה כל-כך יותר עמוק.
תשובה: ציטוט יפהפה המקור הוא כאן - מדברי הרב קרליבך זצ"ל - באנגלית בהצלחה רבה
שאלה: ססילאן תמרים: מה דין כשרות 100 אחוז תמרים.מודפס בהשגחת חתם סופר.נקנה בניצת הדובדבו כנפי נשרים ירושליםבסילאן תוצרת תורכיהץ
תשובה: זה מוצר פשוט ולא אמור להיות בעיית כשרות
שאלה: ללעזור לו להדרדר או לא?: אני לומד בישיבה תיכונית ולומד גמרא כחלק ממסלול בגרות בתושב ע. בתחילת השנה לקחתי על עצמי פרוייקט לסכם את הגמרא בלשון שלנו. אני מקשיב בשיעור ומפרש את הגמרא. יש לי חבר שבתחילת השנה היה מקשיב בשיעורים, ולצערי הוא הדרדר בצורה ניכרת וכעת הוא קורא ספרי חול בשיעורי גמרא. למרות שניסיתי במשך הזמן להעיר לו על התנהגותו בגמרא בפרט ובמשך היום בכלל הוא איננו מקשיב לי וגם מבקש ממני להפסיק להעיר לו, כי זה החלטה שלו, אז הפסקתי להעיר. בדרך כלל הייתי מביא לו את המחברת שלי לפני המבחן כדי שילמד (כי הוא לא מעתיק מהלוח בכלל. כל השיעור רק קורא ספר) אינני רוצה שזה ימשיך כך, כואב לי לראות שזה מה שהוא עושה בשיעור ובסוף סומך על הסיכום שלי. והציונים שלו בסוף לא כאלה טובים כי אין לו רקע של השיעור. האם להמשיך להביא לו מהסיכומים ולתת לו להמשיך להדרדר, או לומר לו: לא! ב מראש.
תשובה: זו לא שאלה עקרונית אלא שאלה מעשית: מה יקרה כאשר לא תעביר סיכומים? אם זה יעורר אותו להקשיב בשיעור - אז כדאי לעשות כך אבל אם זה יגרום לו להתנתק לגמרי מהלימוד - אז פעולתך מסיבה נזק נוסף, ואין לה תועלת. כמו כן עליך לחשוב כיצד הדבר ישפיע על ההערכה שלו כלפיך כחבר דתי? האם הוא יבין שאתה פועל לטובתו? או שהדבר יגרום לסכסוך ביניכם ולשנאה שלו כלפיך וכלפי הדרך התורנית שאתה מיצג עבורו. אם זו התוצאה אז ודאי צריך להמנע מכך. לסיכום - יש מקום לומר לו  לא  רק אם הדבר יביא לחבר תועלת רוחנית-אמונית.
שאלה: אאכילה במקום ללא תעודת כשרות: אני משתתפת באיזשהו קורס שנותן לי תלוש לארוחת צהריים במזנון ללא תעודת כשרות. המזנון הזה הוא צמחוני. (סלט, סנדביץ ופסטה) רציתי לשאול האם מותר לי לאכול שם ואם כן אז מה לגבי שבת, אני חושבת שהם לא פתוחים אבל צריכה לברר
תשובה: אין לאכול במקום ללא תעודת הכשר משלשה נימוקים: 1. גם מקום צמחוני צריך הכשר - עלולות להיות בעיות עם מעשרות וערלה בפירות ובירקות, נפוי קמח, תבלינים, יין וגבינות, בישול נכרי ועוד. 2. מקומות שאין להם תעודת הכשר צריכים לדעת שהם מפסידים לקוחות דתיים. רק כך תהיה להם מוטיבציה להשיג הכשר. 3. משום  מראית עין  - אנשים דתיים עלולים לאכול במקום כזה ולהחשיבו כשר (בכך את מכשילה אותם) כאשר הם רואים אדם דתי אוכל שם.
שאלה: ממצה שמורה כוסמין: בהמלצת תזונאית בימי השנה אני אוכל לחם כוסמין שיפון בלבד האם יש מצה שמורה משיפון או כוסמין? באינטרנט ראיתי מצה שמורה מכוסמין, האם רמת הכשרות היא גבוהה?
תשובה: תשובה משנה לשנה מתרבות החברות של מצות לאנשים שלא יכולים לאכול חיטה. לא הצלחתי לראות את המוצר שציינת בלינק שכתבת. עיין לקראת פסח חברות שונות מפרסמות מצות אלו ובדרך כלל יש גם אפשרות למשלוח עד הבית.
שאלה: ההורדה שליח ציבור מההיכל: אני בן 25 מראשון לציון קרה מקרה בשבת האחרונה ורציתי לשאול אותך על זה: יש שליח ציבור שכל שבת (כבר משהו כמו 5 שנים) עולה ומתפלל תפילת שחרית (של שבת). ובשבת האחרונה קרה דבר שלדעתי מזעזע. הגיע רב לא מוכר לבית כנסת ועוד כמה חסידים שלו (מתברר שזה איזה אדמו"ר) ומה שקרה שבין סיום תפילת הלחש לחזרת הש"ץ, אז מישהו מהקהל (שהיה בעבר בוועד הבית כנסת) אז הוא בא לחז"ן וביקש ממנו לרדת כדי שהאדמו"ר יעלה במקומו וימשיך בחזרה. והחז"ן ירד!!! עכשיו מכל הקהל רק אני התרעמתי ואמרתי שזה אסור להוריד מישהו מההיכל (אפילו הוועד שתק!!!) לא רק שכולם שתקו עוד ניסו להשתיק אותי (כבוד הרב אני יודע מזה שמורידים אותך או לא רוצים אותך כי חוויתי את זה לכן אני התרעמתי). אחרי זה אמרו לי שאני טעיתי בכך שפציתי את הפה: בטענה שאין לי "כח" בבית כנסת ולכן דעתי לא תישמע. אז זו מצווה "לא לדבר" כמו שיש מצווה "לדבר". רציתי רק לציין: 1. אני חלק מהבית כנסת כבר 15 שנה אז אני לא איזה "אורח". 2. לא הייתה שום סיבה להוריד את החז"ן!! ואני יודע את זה בוודאות. 3. אותו אדמו"ר הוא אשכנזי ואני מתפלל בנוסח אחיד כך שהמקרה קרה בבי"כ בנוסח אחיד. 4. החז"ן שירד הוא אמר לי שזה היה מקובל עליו לרדת - שמבחינתו "לכבד" את האדם המבוגר. 5.החז"ן הוא כבר חז"ן קבוע משהו כמו 4-5 שנים כך שהוא לא "זמני" עכשיו רציתי לשאול אותך כמה שאלות: 1.האם באמת מותר להוריד מישהו בין לחש לחזרה (אפשר מקור)? 2. האם באמת טעיתי בכך שאשמעתי את דבריי?? 3. האם מותר להוריד מישהו אפילו אם זה בהסכמתו? (ושוב אין סיבה מוצדקת כגון: הוא מחלל שבת או לא מרגיש טוב).
תשובה: וברכת ד  קשה להכנס לשאלות שהעלת, יש בהן שאלות שמכילות פגיעה באנשים, ולכן אי אפשר לענות ללא ידיעת המציאות טוב יותר. אבל באופן כללי אומר לך: א. יש לכבד כל אדם שבא לבית כנסת, בודאי אם הוא קבוע, אבל גם אורחים יש לכבד. ב. חזן קבוע לא מורידים, אבל אם הוא מעצמו מסכים אין בכך הורדה, אלא א"כ כפו אותו על כך. ג. יש אפשרות להחליף חזן בין לחש לחזרה, אבל זה לא מקובל. ד. כל בית כנסת צריך שיהיה בו רב או מנהיג כדי שהדברים יתנהלו כהלכה, ולא לשאול כל פעם רב אחר. על כן כדאי ללמוד מהמקרה שקרה ולמנות למקום רב אחד שיהיה מקובל וינהיג את הקהילה לתורה ויראת שמים. בברכת התורה והארץ יהודה הלוי עמיחי מכון התורה והארץ כפר דרום והארץ
שאלה: ככשרות: יש סוכריות על מקל של "fiesta" במגוון טעמים כמו קולה, תות. יש פה תמונה של העטיפה של הסוכרייה.: השאלה שלי האם סוכרייה זו כשרה?!
תשובה: לא הצלחתי למצוא את שם הסוכריה באתר הרבנות הראשית ברשימה של מחלקת היבוא. תתקשר למחלקת היבוא ישירות ותשאל. 02-5313-137
שאלה: ששתייה אלכוהול בפורים עדלאידע: כבוד הרב אם אפשר לענות מהר מאוד אני ישמח.שאלתי היא מה צריך לעשות לפני השתייה בפורים כדי להיות במצווה מוחלטת ולא לדבר דברי הבל ולעשות מעשים שאחר כך אצטער עליהם.אני מעוניין לשתות בשביל המצווה ולא חס וחלילה להוללות,אני לא שותה בכלל במהלך השנה רק בפורים אני מעוניין.(אם אפשר לענות מהר לפני החג) וחג שמח!
תשובה: לך יישר כח על הבירור ועל הרצון לקיים את המצוה כמו שצריך. המצוה היא לשתות קצת יותר מהרגיל. אין מצוה להשתכר, ואף רוב הפוסקים התנגדו לכך נמרצות (בודאי כאשר מגיעים על ידי כך למעשי שטות) אם כל השנה אינך שותה, הרי שמספיק שתשתה כך שתהיה קצת מבוסם, תלך לישון, ובזה תקיים למהדרין את מצוות הפורים ברכה והצלחה טוביה tsbias1 gmail.com
שאלה: ננשמות: רציתי לשאול לגבי נשמות האם גם לבעל חיים יש נשמה כמו לאדם? הרי ידוע כי בעלי חיים מביעים רגשות כמו אבל, ושמחה בידיוק כמו בניאדם. בנוסף, כיצד הדת היהודית מתייחסת לאנשים פגועי מוח (או אשר קיימת להם בעיה שכלית מלידה, כגון פיגור שכלי) מבחינת הנשמה. כלומר, אם הנשמה היא המכוונת את מעשיו והחלטותיו של אדם. מה קורה כאשר בןאדם נפגע בראשו ולפתע לא זוכר דבר והתנהגותו משתנה? היכן נמצאת הנשמה אם כן?
תשובה: וברכת ד  יש בעולם: נשמה, רוח, נפש. במדרג יורד. לבעלי חיים יש נפש שהיא מרגישה דברים טבעיים ולא דברים נשמתיים או רוחניים. על כן בבעלי חיים אין נשמה ורוח. אלא שמרגישים את הנפש. ומשום כך יש איסור צער בעלי חיים. אין לזה שייכות לשכל, השכל הוא תכונה נוספת הנמדדת בפרמטרים שונים, אפשר להגדירם, כפי שח מגדירים מיהו שוטה. על כן גם לאדם שהוא פגוע מוח יש נשמה, רוח ונפש. נושא זה עמוק ולא שייך לשאלות אנטרנט, יש ללמוד סוגיא זו במתינות ובכובד ראש ולא בדרך אגב. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ככשרות לפסח: האם ניתן להשתמש במוצרים אורגניים ללא גלוטן המוקפדים מאד, כגון פירות יבשים באריזה או קקאו טהור שאין עליהם כשרות לפסח אלא רק לימות השנה? ברור שלא באו במגע עם מוצרים אחרים בגלל ההקפדה הבריאותית (גלוטן שנמצא בדגנים). ומה עם קינואה ארוזה אורגנית שאין עליה כשרות ספציפית לפסח?
תשובה: וברכת ד  אם הדבר ברור שאין שאריות של חמץ אפשר להשתמש. המציאות בימינו שבכל מוצר יש הרבה חומרי לוואי וא"כ יש חשש שמא יש בדברים אחרים שבהם יש מוצרי חמץ. יש מוצרים מחמיצים גם ללא גלוטן (חיטה שהוציאו ממנה את הגלוטן, היא עדיין מוגדרת כחמץ). על כן אם כל המוצרים ללא בעיות אפשר להשתשמש אבל אם יש ספק צריך לבדוק היטב. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ססמ"סים עם בנות: אם מישהי שולחת לי הודעה בציפייה שאני אחזיר לה, האם אני צריך להחזיר ולהשתדל לא לפתח שיחה? או להתעלם? לא נעים לייבש.
תשובה: וברכת ד  כדאי לכתוב שאינך מעוניין בקשר ובפעם הבאה לא תענה להודעות. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ההכשרת מיקרוגל לפסח: איך מכשירים מיקרוגל לפסח?
תשובה: ב"ה ישנם כמה שלבים בהכשרת מיקרוגל: א. לא להשתמש במשך 24 שעות (מעת לעת). ב. לנקות היטב שלא יישארו שאריות מזון. ג. להכניס כוס מים למשך כמה דקות, עד שהם מתאדים לחלוטין, אפשר לקחת כוס זכוכית רגילה לשם כך. ד. לאחר חימום זה יש לספוג את האדים. ה. לאחר תהליך זה מותר להשתמש רק כשהמזון נמצא בתוך שני כלים, או שתי שקיות. ו. אם יש במיקרוגל גם כן אפשרות להשחמה (גריל) יש גם כן להכשירו על ידי הפעלתו בזמן שמכניסים את הכוס, אך מטבע הדברים (בגלל שמדובר בשני כיסויים) אין להשתמש בו בפסח. בברכת התורה והארץ דוד davideign gmail.com
שאלה: ללימודים ממרצה אנטי דתי: הרב אני לומד משפטים בקמפוס חרדי של מכללה ידועה. בין השאר ישנם במקום מרצים שומרי תו"מ, וכאלה שאינם. אנחנו, הסטודנטים החרדיים מבינים שזה המצב, וכלל, ההרצאות הינן עינייניות וככאלה אנחנו נוהגים לשתף פעולה, וללמוד את מה שהם מלמדים. לאחרונה החל קורס הניקרא "תורת המשפט", שהוא למעשה פלוסופיה של המשפט ושורשיו החילוניים, ובין השאר ובעיקר תולדותיו בין חכמי הפילוסופיה היוונים, התחלנות המשפט במשך השנים על הטזות האפיקורסיות, ועד לגדולי המשפט הישראלים לדורתיהם שרובם ככולם הושפעו מהמשפט הגרמני על כל המשתמע. הקורס הזה הוא להבנתנו קורס חובה מטעם המל"ג, ועל כן אנו לומדים את החומר. שאלתי היא לגבי ההשתתפות בהרצאות, והעובדות הן כך: 1. ההרצאות מענינות מאוד, ואכן מרחיבות את האופקים, תוך שהן חושפות את המשתתף לדעות כפרניות, אותן אנו נאלצים ללמוד לעומק. 2. המרצה שלנו היו בחור מוכשר, אשר לרע המזל שנה ופרש, היה תי והיום לא. 3. יתרה מזו, המרצה הינו טיפוס אקטיבי, שלאחרונה פרסם בוינט מאמר התוקף את הססטו- קוו בעיניין ברית המילה, וכן על זו הדרך, מאמרים קיצוניים שאינם מכירים ואינם מכבדים (לטעמי) את תורת ישראל, אפילו לפי מה שמצופה מחילוני. שאלתי היא: ככל הנראה אני צריך ללמוד את הקורס הזה, ואני אעשה זאת על מנת להגיע מוכן לבחינה, מתוך תפילה שה ירחם והדברים לא יחלחלו לנשמתי. אבל האם מותר להשתתף בהרצאות? מחד, נוכחותי שם היא משמעותית, לתת צד שני ולהתווכח, וגם בבחינת דע מה שתשיב (אם לא דע את האויב.). מאידך, איך אני יכול לשבת ולמשמוע הרצאות מאדם שאלו הן השקפותיו? האם עלי למחות שזהו המרצה אותו בחרה הקריה החרדית(?) ללמד אותנו?
תשובה: לימוד דעות אחרות, ואפילו כפרניות, מאוד תלוי בלומד, במגמתו, ובעולמו הרוחני. הרמב"ם עסק באריסטו, והרבה, ולא הוא בלבד אלא ראשונים רבים אחרים, אף על פי שהם הגדירו אותו עצמו ככופר. כך נכון ביחס לכל המגע הרחב שהיה בין גדולי ישראל לאורך הדורות ובין עולמות פילוסופיים אחרים. לא זו בלבד, אלא שעולם רוחני עשיר יכול להוציא יקר מזולל, ולהפוך את מה שלומדים למנוע צמיחה משמעותי בתוך תורת ישראל עצמה. שקר מחזיק מעמד דווקא בשל ניצוצות האמת שיש בו. מי שיודע לחצוב את זהב האמת מדעות כופרניות יתפתח יותר מאשר מי שנעול בתוך הבועה שלו בלבד. על כן, נראה לי נכון יותר שאם אתה חש כי אתה מסוגל לא רק  לא להתקלקל, אלא למעלה מכך   להוציא יקר מזולל, כך יהיה נכון לעשות בקורס שאתה לומד. לכל זה אין קשר לשאלה האם המכללה האקדמית צריכה דווקא להביא את המרצה הזה או לא. אתה נקלעת למצב בו אתה לומד אצלו, ועל כן כעת העבודה הרוחנית מוטלת על כתפיך. ואתה יכול במסגרת השיעור גם להקשיב וגם לחלוק, גם לקבל את האמת ממי שאמרה וגם לדחות את הראוי לדחייה.
שאלה: ללמכור מוצר שאני מקבל בחברה: הרב, אני עובד בחברה שניתן לקנות דרכה את מוצרייה מאוד בזול בהגבלה של כמות. יש חברים שמבקשים ממני לקנות ולמכור להם במחיר שאני קונה אין לי כוונה לעשות רווח. האם זה ר? אני מרגיש לא תקין מבחינה זו שזה מתערב במחיר השוק גם אם במעט וגוזל פרנסה של מישהו אחר. ו
תשובה: אני לא בטוח שהבנתי את המציאות. אם החברה מתירה לך לעשות דבר כזה, והפחד שלך הוא מפני  שבירת השוק  - זה עניין בין השוק ובין החברה, ואיני חושב שאתה צריך להתחשב בכך. אם החברה אינה מתירה לעשות זאת   אסור.
שאלה: ננידה: לכבוד הרב! רציתי להתייעץ בנושא נידה. אני ביום שני האחרון סיימתי את תקופת המחזור ועשיתי הפסק טהרה ( לציין שבדקתי בראשון לפני השקיעה וגם ביום שני בבוקר) שיצא תקין, אך למחרת בערב הופיע כתם דם טרי ואחריו כתמים חומים שבינתיים נמשכים. אני מניחה שאצטרך לחכות עד סיום הופעת הכתמים ולעשות הפסק מחדש, נכון? הבעיה היא שעד שאוכל כבר לטבול תסתיים תקופת הפוריות וכל מאמץ להיכנס להריון יעלה בתוהו. מה לעשות? מראש.
תשובה: וברכת ד  א. יש לבדוק מה סיבת הכתמים, זה לא שכיח שאשה יש לה הרבה כתמים כיומיים לאחר הפסקת הדם (מצוי אחר לידה, כדורים וכדו, אבל בדרך כלל אין כמות גדולה). יש לבדוק האם אין שם פצע באותו מקום שכל חכוך מוציא כתמים גדולים, ואז יש מקום לטהר את הכתם. ב. יש לבדוק האם הכתמים מטמאים, יש פעמים רבות שכתם הנראה טמא אפשר להכשיר אותו, אבל זה צריך להעשות רק על ידי רק בקיא בהלכות אלו. כדאי מאד לגשת. אם הרב יטמא את הכתמים ולא ימצא פצע, אמנם תצטרכי לעשות הפסק חדש ושבעה נקיים, ואמנם זה יגרום בד"כ לכך שהפעם לא יעלה הריון, אבל זו דרכה של תורה, כדי שאי"ה כל המשך המשפחה יהיה מתוך קדושה וטהרה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: טטיולים באבלות: אני נמצא בשנת אבל וברצוני לדעת אם אני יכול ללכת לטיולים בת ספריים כגון טיול לגליל ולירושלים?
תשובה: וברכת ד  תחילה אביע לך את תנחומיי, ומן השמים תנוחם. טיולים בית ספריים אם יש בהם צד לימודי אפשר ללכת, אבל אם בטיול יש שירה מיוחדת (בייחוד בלילות) שם עליך להמנע, כדין שירה ורקודים האסורים במשך השנה. אם אתה קטן מגיל יג, אתה יכול להשתתף בכל טיול. שבת פורים שמח יהודה הלוי עמיחי מכון התורה והארץ כפר דרום אשקלון
שאלה: תתענית אסתר: בקשר לצום מחר- אני עובדת מ8-5 עם בבית ספר חינוך מיוחד ברמה ממש נמוכה, ויהיה לי ממש קשה לצום. השאלה שלי אם זה יועיל אם אצום לפחות חצי יום או שזה לצום כל הצום או לא לצום בכלל?
תשובה: יש משמעות גם לצום חלקי. תצומי כמה שאת יכולה. ושמחה
שאלה: בברית: הבן שלי נולד עם הייפוספידאס. המוהל אומר שניתן לקיים טקס שונה שבו מפרידים באופן מסוים את העור של העורלה מהעטרה. לנו אמרו בבית החולים שצריך לעשות "הקזת דם", מה עושים במקרה כזה? האם אין סכנה שהטקס יפגע בסיכויים לתקן המום בעתיד? יעקב
תשובה: וברכת ד  מזל טוב להולדת הבן שתזכו לגדלו לתורה לחופה ומעשים טובים. כל הייפוספדייס צריך לראות בעין של מומחה, מכיוון שזה לא דבר קבוע, יש כאלו שעושים להם ממש ברית ויש שרק מקיזים דם. ברור שצריך להשאיר עור לנתוח העתידי (יש מוהלים שיודעים לעשות את התיקון כבר בזמן הברית עצמה, אבל לזה צריך להיות מומחה). על כן עצתי שתפנה למוהל ידוע ומומחה שיש לו כבר נסיון בבריתות כאלו (זה לא נדיר) והוא יתן לך עצה טובה. בודאי בירושלים, בני ברק ועוד מקומות ישנם מוהלים כאלו. שבת פורים שמח יהודה הלוי עמיחי מכון התורה והארץ כפר דרום אשקלון
שאלה: ככנס הרבנים מחר על החקיקה הדתית: לרב שרלו שליט"א רציתי לדעת האם אתה תומך או מתנגד לכנס רבני הציונות הדתית שיהיה מחר על החקיקה בכנסת לאור העמדה המאוד מיוחדת שלך על הפרדה בין פוליטיקה ורבנים. אני כר"מ צעיר רוצה לדעת האם נכון ללכת.
תשובה: אני לא נמצא עכשיו בארץ, ואיני מעודכן בכל הפרטים. מה שאני כותב הוא ברמה העקרונית בלבד. א. יש בהחלט מקום לאמירה רבנית עקרונית על מהלכים פוליטיים. אני מדגיש כי מדובר באמירה עקרונית על הכיוון, כגון: אמירה שטוענת כי צריך לעמוד כחומה בצורה נגד כל שינוי בסטאטוס קוו או אפילו לתמוך בחקיקה דתית אם המצב הפוליטי מאפשר זאת, או אמירה עקרונית לכיוון ההפוך האומרת שצריך לחתור להסכמה, ולאמנה המסכימה עם הציבור החילוני על חקיקה מוסכמת מתונה יותר. זו לא התערבות בפוליטיקה במשמעות המעשית האסורה, אלא התוויית כיוון עקרוני על ידי העולם הרבני. ב. זכותם המלאה של הרבנים המתכנסים להביע את עמדתם העקרונית, ולתבוע מהמערכת הפוליטית לפעול לאור כיוונים אלה. זו עמדתם, והם רשאים בהחלט להביע אותה. ג. אני מעריך שיהיה חכם יותר לבחון האם יש רוחב רבנים גדול יותר המסכים עם עמדות אלה. ככל שהרוחב יותר גדול - כך עוצמת הדברים יותר משמעותית. "סנהדרין שראו כולם לחובה - פוטרין אותו". ד. פעמים רבות כתבתי כי המערכת הפוליטית צריכה לציית אך ורק לבוחריה. היא שליחה של בוחריה, וצריכה לקיים ככל יכולתה את הבטחותיה לפני הבחירות. אם אני לא טועה, הבית היהודי התחייב כי ההכרעות תתקבלנה במוסדות המפלגה, ואם כך - המפלגה חייבת לעשות זאת. אם אני לא טועה - ש"ס התחייבה שהיא תציית למועצת הרבנים. אם כך - הם חייבים לעשות זאת. זו המשמעות ההלכתית של חברי הכנסת כשלוחי הציבור. ה. בשולי הדברים, אני לא כל כך מבין את השיח. השיח היותר ראוי אינו צריך להיות כאשר מתכנס צד אחד בלבד. השיחה היותר משפיע הוא כינוס משותף לעולם הרבני הרחב בין חברי המפלגה ובין העולם הפוליטי וחברי הכנסת, כאשר לא מנחיתים הוראות מכיוון זה על כיוון אחר, אלא "תשועה ברוב יועץ", ומדברים ביחד, ומחפשים מוצא משותף לכיוונים השונים. אני לא יודע לייעץ לך האם ללכת או לא, כי איני יודע מה העמדות שלך. בדוק את העמדות שלך, ובדוק לא רק את העמדות אלא גם את השאלה האם ההתנהלות הזו משפיעה לטובה, ואם תגיע למסקנה כי אלו העמדות שלך וכי זו הדרך הטובה ביותר לקדם אותן - לך. אם לא - לא.
שאלה: ששבת - מקח וממכר: האם לומר לילד קטן בשבת שעל כל תשובה שעונה מקבל סוכריה נחשב כפעולת מקח וממכר?
תשובה: וברכת ד  מותר אין כאן סכום דמים. שבת פורים שמח יהודה הלוי עמיחי מכון התורה והארץ כפר דרום אשקלון
שאלה: תתהילים: אני מארק מנתניה בן 22 אני משרת בחיפה אני כל יום באטבוסים כמעט ונוסע שעה שלמה כמעט ואני לא ממש בכל הנושא של תהילים וזה אני מניח תפלין וזה עכשיו באלי גם ליקרוא תהילים מה ליקרוא בתהילים כל יום כיאלו איזה פרק מאיפה מתחילים עד לאיפו אתה יכול להגיד לי?
תשובה: ב"ה, זה לא משנה מה תקרא, ה יש אפשרות לקרא את התהילים היומי, הספר מחולק לימי החודש וכל יום קוראים את הפרקים של התאריך העברי, זה מסומן בספרי התהילים. דני ארגמן
שאלה: ככשרות מוצרים: רציתי לברר לגבי כשרות של וודקא אבסולוט. האם ניתן לשתות אותה למי שבדר"כ אוכל רק כשרויות מהודרות? פורים שמח
תשובה: הסוג הטהור בלא תוספות של חומרי טעם הינו כשר למהדרין
שאלה: צצום תענית אסתר: אני עובד היום בעבודה בתוכנה, ואני קצת חלוש מהצום, האם מותר לשתות לשיעורין בצום, והאם זה עדין נחשב שאני צם, כמו"כ מה לגבי אכילה לשיעורין,
תשובה: וברכת ד  אין מושג של שיעורים בתעניות דרבנן. הדבר מוזכר ביוה"כ ויש שהוסיפו גם לתשעה באב. שבת פורים שמח יהודה הלוי עמיחי מכון התורה והארץ כפר דרום אשקלון
שאלה: צצום תענית אסתר: במידה ושכחתי שיש יום צום ושתיתי לאחר שעה ניזכרתי שיש צופ אוכל להמשיך לצום כרגיל?
תשובה: וברכת ד  אפשר, ואפשר גם לומר ענינו ביום צום התענית הזה. שבת פורים שמח יהודה הלוי עמיחי מכון התורה והארץ כפר דרום אשקלון
שאלה: חחובה עליי לצום?: מאוד קשה לי בצומות אני צריכה כל הזמו להיות במיטה. אפילו ביום כיפור אני לא הולכת לתפילה של הבוקר ובקושי מצליחה להגיע לנעילה ביום כיפור האחרון הלכתי לנעילה והיו לי המון סחרחורות שהייתי חייבת לחזור הביתה ולשכב. אני לא מפונקת, באמת קשה לי מאוד בצומות לא כואב לי הראש אבל יש לי סחרחורות אם אני עושה מאמץ הכי קטן. כשיש לי אפשרות אני צמה גם את ד התעניות, אני פשוט שוכבת במיטה כל היום. אני עובדת כמנהלת חשבונות ובשבוע הסמוך ל15 לחודש אני חייבת!! להיות בעבודה. תענית אסתר (היום) נפל השנה בתאריך 13.3.14 וממש לא היתה לי אפשרות שלא לבוא. אני שמעתי שלא חייבים לצום אז פשוט אפילו לא התחלתי והיום שמעתי שזה לא נכון שהצום הזה לא חובה. האם נהגתי נכון? חשוב לי לדעת בשביל המקרה הבא. פריידי
תשובה: אכן בתענית אסתר שאינה אפילו מד  צומות שנזכרו בזכריה את יכולה להקל שלא לצום עקב סבלך.
שאלה: אאזכרה: לרב ברצוני לשאול שאלה אימי נפטרה 14 5 13 ה בסיון תשעג יום הקבורה ז בסיון תשעג-16 5 14 ז בסיון יוצא 5 6 14 שזה אסרו חג השבועות האם אפשר לערוך אזכרה ב-ז בסיון יום ה ה 5 6 14.או להוג אחרת מראש צום קל
תשובה: מותר לעלות לקבר באיסרו חג. דברי סופרים פס"ב אות ה.
שאלה: ללהתחפש: רציתי לשאול אם אני יכול לשים פאה של אשה פאה קצרה לא ארוכה רק בפורים ומה לגבי איפור האם מותר לי גם להתאפר רק בפורים
תשובה: יש שמתירים
שאלה: אאישה בזמן לידה: האם מותר לגעת באישה בזמן הלידה ומדוע?
תשובה: על פי הפסיקה המקובלת, נגיעה בין איש לאישה במהלך לידה אסורה מרגע שיוצא דם כלשהו. חלק מהפוסקים אסרו את המגע החל מהתקדמות בתהליך הלידה אף בלא ראיית דם. עם זאת, ח קבעו כלל כי מכיוון שיולדת נחשבת כ"חולה שיש בו סכנה", רשאים אנו לעשות כל דבר שיש בו משום "יישוב דעתה". כדוגמא קיצונית לכך קובעת הגמרא כי אם היולדת מבקשת בשבת כי ידליקו עבורה את הנר, מחללים שבת ומדליקים את הנר, אפילו אם היולדת עצמה עיוורת ואינה נהנית ממנו כלל, שכן במצבה הלחוץ, אי היענות לבקשתה עלול לסכן את חייה. איסור נגיעה בין איש לאישה במהלך לידה קל יותר מאיסור הדלקת הנר בשבת. לכן, נראה שאם היולדת זקוקה לכך ומבקשת את תמיכתו הפיזית של בן זוגה, מצווה עליו לסייע לה כרצונה במהלך הלידה, אף אם הדבר כרוך הנגיעה, כדין כל פיקוח נפש. להיתר זה שתי הגבלות חשובות: 1. הוא שייך רק בזמן הלידה ולא בתקופה שאחריה. 2. בסיס ההיתר הוא רצונה של האישה בתמיכתו של האיש ולא רצונו של האיש להיות שותף בלידה. ההיתר שייך רק במקרה שהאישה רוצה דווקא את תמיכתו של האיש ולא של אדם אחר (אמא, אחות, חברה, דולה וכו ). (התשובה ניתנה מהרב אילעאי עופרן) רבני ורבניות בית הלל עונים לשו"ת גם בפייסבוק
שאלה: פפורים: האם נהוג שלא לעבוד בשני ימי הפורים, או רק ביום בו קוראים מגילה? פורים שמח
תשובה: מבחינה הלכתית - רק ביום בו קוראים את המגילה. ופורים שמח